# בצקת ריאות

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בצקת ריאות היא הצטברות נוזלים בחלל הריאה, העשויה להוביל להפרעה בחילוף הגזים בריאה ועד לכשל נשימתי.

## [עריכה] פתופיזיולוגיה

חלל הריאה בנוי ממיליוני נאדיות, העטופות בנימים קטנות ודרכן מתבצע חילוף הגזים אל תוך הגוף ומחוצה לו. הנאדיות מלאות אויר כל הזמן, כאשר אחוזי הגזים בו משתנים בהתאם לשלב בנשימה (שאיפה או נשיפה). הצטברות נוזלים בחלל הריאה יוצרת מחסום בפני מעבר הגזים, וגורמת לכך שלא מגיע די חמצן למערכת הדם, וכן פחמן דו חמצני אינו יכול להשתחרר אל מחוץ לגוף.

## [עריכה] גורמים

לבצקת ריאות מספר גורמים, הנובעים מנזק ישיר לריאות או מליקוי בפעילות הלב או כלי הדם:

- מחלת לב - הגורם העיקרי, ובעיקר אי ספיקת לב שמאלית. התכווצות לקויה של החדר השמאלי גורמת להצטברות נוזל הדם בכלי הדם הנכנסים אל הלב מכיוון הריאות, וכתוצאה יוצרת עומס נוזלים על כלי הדם הריאתיים. המים שבנוזל הדם עוברים בדיפוזיה אל הנאדיות, ויוצרים בצקת ריאות.
- אוטם חמור בשריר הלב
- צבירת נוזלים כתוצאה מכשל כלייתי
- טביעה במים מלוחים - אחוז המלח במים המלוחים גבוה יחסית לאחוז המלח בדם. לפיכך במצב בו נמצאים בריאות מים מלוחים עוברים מים ממחזור הדם באוסמוזה אל הריאות (השוואת ריכוזים. )
- שאיפת גזים רעילים
- זיהום חמור
- הסתגלות לקויה לגבהים

## [עריכה] סימנים

סימני בצקת ריאות כוללים קוצר נשימה,שיעול, יתכן קצף מהפה, חיוורון והזעה. בנוסף קיימת חרדה אצל החולה.

## [עריכה] סכנות

בהעדר טיפול בצקת הריאות מחמירה וגורמת למוות, בעיקר כתוצאה מתסמונת הכשל הנשימתי החריף, שהוא הסיבוך הנפוץ ביותר שלה.

## [עריכה] אבחנה

האבחנה נעשית בדרך כלל על סמך ממצאי הבדיקה הגופנית וההיסטוריה הרפואית של החולה: בבדיקה הגופנית - חרחורים בסוף הנשיפה בהאזנה בעזרת סטטוסקופ, זאת בנוסף לסימנים שצויינו. צילום רנטגן של הריאות, המראה עלייה במילוי כלי הדם הריאתיים ונוזלים בריאה, עשוי לאשר את האבחנה. בנוסף תיתכן רמת חמצן נמוכה בדם בבדיקת ריווי החמצן, וכן בבדיקת גזים בדם עורקי.

## [עריכה] טיפול

כאשר הגורם הוא בעיה במערכת הדם, הטיפול כולל משתנים כגון פורוסמיד (פוסיד). בנוסף ינתן חמצן, יתכן צורך בCPAP ותרופות נוספות. כאשר הגורם הוא נזק ישיר לרקמת הריאה אין טיפול ספציפי, מלבד נטרול הגורם, חמצן ותמיכה נשימתית לפי הצורך.

הבהרה: המידע בוויקיפדיה אינו מהווה ייעוץ רפואי.

מקור: http://he.wikipedia.org../../../%D7%91/%D7%A6/%D7%A7/%D7%91%D7%A6%D7%A7%D7%AA_%D7%A8%D7%99%D7%90%D7%95%D7%AA.html

קטגוריה: מחלות של מערכת הנשימה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Suomi
- 日本語
- 한국어
- Nederlands
- Svenska